มทิรา ตันติประสุต

มทิรา ตันติประสุต (เกิด 1 ตุลาคม พ.ศ. 2539) ชื่อเล่น แยม เป็นนักแสดงและนางแบบชาวไทย มีชื่อเสียงจากบทบาท "เจ้าหญิงสุวิญชา" ในละครจักร ๆ วงศ์ ๆ เรื่อง ไชยเชษฐ์ (2555) อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

ประวัติ 
มทิรา ตันติประสุต เดิมมีชื่อว่า ทิชา ตันติประสุต เกิดเมื่อวันที่ 1 ตุลาคม พ.ศ. 2539 ที่โรงพยาบาลโกลด์โคสต์ เมืองโกลด์โคสต์ ประเทศออสเตรเลีย บิดามารดาเป็นชาวไทยแท้ เข้ารับการศึกษาระดับประถมศึกษาในโรงเรียนท้องถิ่น

ครั้นปี 2548 อายุได้ 9 ปี มทิราย้ายมาศึกษาต่อที่โรงเรียนนานาชาติแอ๊ดเวนต์รามคำแหงในประเทศไทย จนปี 2551 จึงกลับประเทศออสเตรเลียอีกครั้ง เพื่อไปอยู่กับยายที่กำลังป่วย ต่อมาในปี 2553 ย้ายกลับประเทศไทยเพื่อศึกษาในระดับชั้นมัธยมศึกษาตอนปลายยังโรงเรียนนานาชาติกีรพัฒน์ 

ระดับปริญญาตรีจบการศึกษาที่คณะศิลปศาสตร์ มหาวิทยาลัยธรรมศาสตร์ สาขาวิชาการสื่อสารภาษาอังกฤษเชิงธุรกิจ (Business English Communication หรือ BEC) (หลักสูตรนานาชาติ) ได้รับเกียรตินิยมอันดับสอง ด้วยคะแนนเกรดเฉลี่ยสะสม 3.28  จบปีการศึกษา 2561  รับพระราชทานปริญญาบัตรเมื่อวันจันทร์ที่ 8 เมษายน พ.ศ. 2562 และกำลังศึกษาปริญญาโท คณะจิตวิทยา จุฬาลงกรณ์มหาวิทยาลัย แขนงวิชาจิตวิทยาสังคมพื้นฐานและประยุกต์

เมื่ออาศัยในประเทศไทยแล้ว ในปี 2555 มารดาได้พาไปคัดเลือกเป็นนักแสดงที่โรงถ่ายลาดหลุมแก้วของบริษัทดาราวิดีโอ ไพรัช สังวริบุตร กับสยม สังวริบุตร พึงพอใจ จึงให้แสดงเป็นเจ้าหญิงสุวิญชา ซึ่งเป็นนางเอกในละครเรื่อง ไชยเชษฐ์ ทางช่อง 7 ทันที แม้เป็นการแสดงครั้งแรกของเธอก็ตาม ละครดังกล่าวทำให้เธอมีชื่อเสียง 

ในเดือนกันยายน 2555 มทิราได้เข้าเป็นนักแสดงในสังกัดช่อง 3 ซึ่งทำให้สยม สังวริบุตร ตกใจและน้อยใจ เพราะคาดหวังจะให้เธอสังกัดช่อง 7 แต่ก็กล่าวว่า "ให้เป็นความประสงค์ของแต่ละคน" ครั้นปี 2556 วรายุฑ มิลินทจินดา เลือกให้เธอแสดงเป็นจริมาในละครเรื่อง แค้นเสน่หา คู่กับฐากูร การทิพย์ เป็นละครเรื่องแรกของเธอที่ออกอากาศทางช่อง 3

ผลงาน

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์กองทัพบกช่อง 7

| 2555
| ไชยเชษฐ์
| พระธิดาสุวิญชา / จำปาทอง
|-
|}

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน

| 2566
| Club Friday The Series : Moments & Memories รักนี้...ไม่มีลืม ตอน รักนี้สีจาง
| 
|-
|}

เพลง 
 "รัวรัว" เพลงประกอบละคร ดอกไม้ใต้เมฆ  (2558) 
 "มารักให้เข้าใจ" เพลงประกอบละคร ดอกไม้ใต้เมฆ  (2558) (ร้องคู่ ขวัญ KPN)    

Happy Birthday ช่อง 3" ร่วมกับ เพื่อน คณิน และ สายไหม มณีรัตน์  (2559)  เพลงเนื่องในโอกาสฉลองครบรอบ 46 ปี ช่อง 3

คอนเสิร์ต 
คิดถึงแม่ ครั้งที่ 17 : เอ็มซีซี ฮอลล์ เดอะมอลล์ บางกะปิ  (2557)
LOVE IS IN THE AIR : CHANNEL 3 CHARITY CONCERT (2560)

รางวัล 
 บุคคลต้นแบบ "ลูกตัวอย่างดีเด่น" ประจำปี ๒๕๕๘ จากโครงการเฉลิมพระเกียรติองค์ราชัน เมื่อวันที่ 25 สิงหาคม 2558
 ทูตความดี "ทำดี..ทำได้ทุกวัน" จากสภานิติบัญญัติแห่งชาติ เมื่อวันที่ 27 กันยายน 2560

อ้างอิง

แหล่งข้อมูลอื่น 
 

 บทความ
 "'ทิชา ตันติประสุต' สาวน้อยวัยสิบห้า ขอโอกาสบนเส้นทางมายา" (บทสัมภาษณ์)

นักแสดงหญิงชาวไทย
นางแบบไทย
นักแสดงสังกัดช่อง 3
บุคคลจากโกลด์โคสต์ (รัฐควีนส์แลนด์)
บุคคลจากคณะศิลปศาสตร์ มหาวิทยาลัยธรรมศาสตร์